

**MAARDU LINNAVALITSUS**

**PLANEERIMIS- JA MAJANDUSOSAKOND**

Päästeamet

Raua 2

10124 Tallinn

rescue@rescue.ee

20.05.2025 nr 7-1.3/1397

**Vana-Narva mnt 5 ja 5b kinnistu ja lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Vana-Narva mnt 5 ja 5b kinnistu ja lähiala detailplaneeringu (edaspidi detailplaneering) 07.02.2024 korraldusega nr 83. Detailplaneeringu koostamise eesmärk on krundid ümberkruntida, muuta kruntide sihtotstarve osakaal, määrata kinnistutele ehitusõigus ja hoonestustingimused äri- ja tootmishoonetele, lahendada juurdepääsude, tehnovõrkude ja haljastuse küsimused. Planeeringuala suurus on ligikaudu 4,2 ha.

Planeeringulahendus näeb ette 2 krundi moodustumist. Igale krundile on määratud ehitusõigus kuni kahele äri- ja/või tootmishoonele maksimaalse kõrgusega kuni 18 m, suurima lubatud kõrgusega kuni 2 korrust ning ehitisealuse pinnaga kuni 60% krundi pindalast. Juurdepääsud kruntidele pos 1 ja pos 2 on ette nähtud 11608 Vana-Narva maantee olemasolevate ristumiskohtade kaudu km 10,94 ja 11,12.

Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri- ja tootmise maa-ala (ÄT).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Vana-Narva mnt 5 ja 5b kinnistu ja lähiala detailplaneeringule.

Lugupidamisega

/allkirjastatud digitaalselt/

Tõnu Kirves

Osakonna juhataja ülesannetes

LISA: Vana-Narva mnt 5 ja 5b kinnistu ja lähiala detailplaneering, 21.04.2025 versioon.

Annabel Mett 6060731

annabel.mett@maardu.ee